Μουσείο Κονιάκ-Ζαι

Το **μουσείο Κονιάκ-Ζαι** (γαλλικά: Musée Cognacq-Jay) είναι δημοτικό μουσείο στο Παρίσι, Γαλλία που παρουσιάζει μια συλλογή έργων και αντικειμένων γαλλικής τέχνης του 18ου αιώνα, δωρεά του Ερνέστ Κονιάκ. Στεγάζεται στο μέγαρο Ντονόν στο 3ο διαμέρισμα του Παρισιού, στην οδό Ελζεβίρ 8. 

Το Μουσείο Κονιάκ-Ζαι είναι ένα από τα 14 Μουσεία της πόλης του Παρισιού που από την 1η Ιανουαρίου 2013 τα διαχειρίζεται το δημόσιο διοικητικό ίδρυμα Παρίσι Μουσεία.

## Το μουσείο
Η συλλογή του μουσείου δημιουργήθηκε μεταξύ 1885-1925 από τον Τεοντόρ-Ερνέστ Κονιάκ (1839-1928) και τη σύζυγό του Μαρί-Λουίζ Ζαι (1838-1925), ιδρυτές του πολυκαταστήματος Λα Σαμαριταίν.  

Μετά το θάνατό του, ο Κονιάκ κληροδότησε τη συλλογή στην πόλη του Παρισιού, η οποία το 1929 εγκαινίασε το μουσείο Κονιάκ-Ζαι στο μπουλβάρ ντε Καπυσίν 25, σε ένα κτήριο δίπλα στο πολυκατάστημά τους ειδικά σχεδιασμένο για την έκθεση της συλλογής από το ζευγάρι Κονιάκ, που επιθυμούσε να εμφανίσει τη συλλογή στην οικειότητα ένα φαινομενικά κατοικημένου σπιτιού, χωρίς τις συμβάσεις ενός μουσείου. 
Αρχείο:ErnestCognacqJeanneMadeleineFavier.JPG|Ερνέστ Κονιάκ
Αρχείο:Marie-Louise Jay (détail).jpg|Μαρί-Λουίζ Ζαι

Ωστόσο, το 1990, η πόλη, καθώς ο δρόμος αυτός δεν περιλαμβάνονταν στον «πολιτιστικό κύκλο», ζήτησε την έγκριση των νόμιμων κληρονόμων (ιδιοκτήτες της Λα Σαμαριταίν) και μετακόμισε τη συλλογή στο ανακαινισμένο μέγαρο Ντονόν, ένα κτήριο του 1575 με προθήκες και πρόσοψη του 18ου αιώνα, στη συνοικία Λα Μαραί, όπου η συλλογή παρουσιάζεται σε είκοσι δωμάτια (σε τέσσερις ορόφους) στο στυλ Λουί ΙΣΤ΄ και Λουί ΙΕ΄. 

Το έργο ανακαίνισης του μεγάρου Ντονόν διευθύνθηκε από τον αρχιτέκτονα του Παρισιού Μπερνάρ Φονκερνί, ενώ η εσωτερική ανακαίνιση έγινε από τον Ρεοβέν Βαρντί.
Αρχείο:Musee cognac jay paris 9g1005.jpg|Η εσωτερική αυλή του μουσείου
Αρχείο:P1150008 Paris III musée Cognac-Jay rwk.jpg|Ο τελευταίος όροφος
Αρχείο:P1140998 Paris III Hôtel de Donon escalier rwk.jpg|Σκάλα στο εσωτερικό του μουσείου
Αρχείο:MuséeCognacqJay-SalleWagram.JPG|Η αίθουσα Βαγκράμ


## Οι συλλογές
Το μουσείο περιλαμβάνει μια εξαιρετική συλλογή έργων τέχνης και διακοσμητικών αντικειμένων, περίπου 1200 αντικείμενα συνολικά, με έμφαση στη γαλλική τέχνη του 18ου αιώνα, και προσφέρει μια μοναδική καλλιτεχνική προοπτική για την Εποχή του Διαφωτισμού. Η συλλογή αποτελείται από διακοσμητικά, ευρωπαϊκά και κινεζικά κεραμικά, κοσμήματα, έργα ζωγραφικής μεταξύ άλλων των Λουί-Λεοπόλντ Μπουαγί, Φρανσουά Μπουσέ, Καναλέττο, Ζαν Σιμεόν Σαρντέν, Ζαν Ονορέ Φραγκονάρ, Ζαν-Μπατίστ Κρεζ, Μωρίς Κεντέν ντε Λα Τουρ, Σερ Τόμας Λώρενς, Υμπέρ Ρομπέρ, Τζανμπαττίστα Τιέπολο και Αντουάν Βαττώ, έργα γλυπτικής των Ζαν-Αντουάν Ουντόν, Ζαν-Μπατίστ Λεμουάν και Ζακ-Σαλί και πολύτιμα έπιπλα του 18ου αιώνα. Η τέχνη του 17ου αιώνα εκπροσωπείται επίσης, κυρίως με δύο έργα ζωγραφικής του Ρέμπραντ, ενώ ο 19ος αιώνας εκπροσωπείται με έργα του Καμίλ Κορό, του Πωλ Σεζάν και του Εντγκάρ Ντεγκά.

Το μουσείο είναι ανοιχτό καθημερινά εκτός Δευτέρας και η είσοδος είναι δωρεάν. Οι πλησιέστεροι σταθμοί του μετρό είναι ο Σαιν-Πωλ και ο Σεμέν Βερ.
Αρχείο:Musee cognac jay paris 9g1010.jpg|Πίνακας του Φρανσουά Μπουσέ
Αρχείο:Musee cognac jay paris 9g1007.jpg|*Η Περέτ και η κανάτα με το γάλα*, Φραγκονάρ
Αρχείο:P1150002 Cognacq-Jay Rembrandt anesse de Balaam rwk.jpg|Πίνακας του Ρέμπραντ
Αρχείο:Le Burchiello à Venise en 1730-1735 (Canaletto) (6888692183).jpg|*Το κανάλι Σάντα Κιάρα, νοτιοανατολικά της Βενετίας*, 1730-1735, Καναλέττο
Αρχείο:Francois Boucher bellecuisiniere.jpg|*Η όμορφη μαγείρισσα*, Φρανσουά Μπουσέ
Αρχείο:P1140999 Cognacq-Jay JB Huet La Laitière rwk.jpg|*Η γαλακτοπώλις*, Ζαν-Μπατίστ Υέ
Αρχείο:Boilly, Louis Léopold - Le Départ précipité - J 6 - Musée Cognacq-Jay.jpg|Λουί-Λεοπόλντ Μπουαγί, *Η εσπευσμένη αναχώρηση*, 1790


## Παραπομπές


## Εξωτερικοί σύνδεσμοι

* Η ιστοσελίδα του μουσείου Κονιάκ-Ζαι (αγγλικά, γαλλικά)
* Το μουσείο Κονιάκ-Ζαι στην ιστοσελίδα Παρίσι-Μουσεία (γαλλικά)

Κατηγορία:Μουσεία στη Γαλλία
Κατηγορία:Μουσεία στο Παρίσι